Веселин Георгиев
Сърфист

chitanka.info

Летях безгрижен по вълните.

Напред карах с бясна скорост,

с чайките се гонех упорито,

а зад мене само те, вълните.

Стабилно аз държах краката

и стойката ми бе перфектна.

Океана аз на две раздирах,

но за жалост някой завидя ми…

От нейде ураган излезе,

вълните във стени превърна,

океанът като камък стана,

а краката ми сковаха се навеки.

Но ерата отмина уморена,

отново поря аз вълните.

Хоризонта пак неуморимо гоня,

а слънцето зад мен е…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.